Nr. C 138/42 De Europæiske Fællesskabers Tidende 9. 6. 81 
Udtalelse om forslag til Rådets direktiv om indbyrdes tilnærmelse af medlemsstaternes 
lovgivning om aromaer, som må anvendes i levnedsmidler, og om udgangsmaterialer til 
fremstilling af disse 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 144 af 13. juni 1980, side 9. 
A. UDTALELSENS JURIDISKE GRUNDLAG 
Rådet besluttede den 12. juni 1980 i medfør af artikel 100 i traktaten om oprettelse af 
Det europæiske økonomiske Fællesskab, at høre Det økonomiske og sociale Udvalg om 
det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 185. plenarforsamling, afholdt i 
Bruxelles den 25. og 26. februar 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
100, 
under henvisning til anmodning fra Rådet for De 
europæiske Fællesskaber af 12. juni 1980 om Udval­
gets udtalelse om forslag til Rådets direktiv om ind­
byrdes tilnærmelse af medlemsstaternes lovgivning 
om aromaer, som må anvendes i levnedsmidler, og 
om udgangsmaterialer til fremstilling af disse, 
under henvisning til beslutning truffet af Udvalgets 
præsidium den 1. juli 1980 om at pålægge afdelingen 
for industri, handel, håndværk og tjenesteydelser at 
udarbejde udtalelse og beretning om forslaget, 
under henvisning til udtalelse vedtaget af afdelingen 
for industri, handel, håndværk og tjenesteydelser på 
mødet den 4. februar 1981, 
under henvisning til beretning aflagt af ordføreren, 
Ramaekers, og 
under henvisning til forhandlingerne på den 185. 
plenarforsamling den 25. og 26. februar 1981, mødet 
den 26. februar 1981 — 
med 75 stemmer mod 4, mens 5 undlod at stemme, 
VEDTAGET FØLGENDE UDTALELSE: 1. Generelle bemærkninger 
1.1. Med forbehold af efterfølgende bemærkninger 
godkender Udvalget Kommissionens direktivforslag 
om tilnærmelse af medlemsstaternes lovgivning om 
aromaer, som må anvendes i levnedsmidler, og om 
udgangsmaterialer til fremstilling af disse. 
1.2. Udvalget erkender hensigtsmæssigheden af, at 
der fastlægges bestemmelser på dette område med 
henblik på: 
— at mindske eller undgå hindringer for samhande­
len på det fælles marked og skabelsen af ensar­
tede konkurrencevilkår for samtlige producen­
ter; 
— den størst mulige hensyntagen til kravene om be­
skyttelse af menneskers sundhed; 
— opfyldelsen af behovene for information af bru­
geren og forbrugeren. 
1.3. Generelt ønsker Udvalget ikke at stille 
spørgsmålstegn ved princippet om positivlister, såle­
des som det har fastslået ved behandlingen af direk­
tiverne om tilsætningsstoffer. (•) 
(!) Se f.eks. EFT nr. C 113 af 7. 5. 1980 (»Farvestoffer«) og 
EFT nr. C 348 af 31.12.1980 (»Konserveringsstoffer« 
og »Antioxidanter«). 
9. 6. 81 De Europæiske Fællesskabers Tidende Nr. C 138/43 
1.4. Det er imidlertid klar over de problemer, som 
anvendelsen af dette princip rejser i denne sammen­
hæng, navnlig på grund af de store vanskeligheder, 
der er forbundet med klassificeringen, specificerin­
gen og den toksikologiske vurdering af aromastof­
fer. 
1.5. Det foreslår derfor, at positivlisterne eller med 
andre ord de særdirektiver, som skal muliggøre gen­
nemførelsen af artikel 5 i rammedirektivet, udarbej­
des efterhånden, således at man begynder med den 
gruppe af stoffer eller materialer, som forekommer 
vigtigst ud fra et sundhedsmæssigt synspunkt. 
2. Særlige bemærkninger 
Artikel 1 
2.1. I definitionen »kunstigt aromapræparat« me­
ner Udvalget at formuleringen »eller når det ikke 
udelukkende udvindes af naturligt aromagivende 
produkter eller levnedsmidler« bør erstattes med »el­
ler når det indeholder et eller flere kunstige aroma­
stoffer«. Denne formulering er i bedre overensstem­
melse med mærkningsbestemmelserne i artikel 10, 
stk. 3. 
Artikel 5 
2.2. I betragtning af de vanskeligheder, der er for­
bundet med udarbejdelsen af positivlister og en kon­
trol med anvendelsen af disse, foreslår Udvalget 
følgende formulering: 
»Efter den i traktatens artikel 100 fastsatte frem­
gangsmåde udarbejder Rådet successivt ved særdi­
rektiver bestemmelser, der skal gælde for grupper 
af aromaer, idet man dog begynder med de grup­
per, som ud fra et sundhedsmæssigt synspunkt 
forekommer vigtigst. 
Disse særdirektiver skal indeholde lister over de 
eneste tilladte stoffer og produkter; disse omfat­
ter: 
a) kunstige aromastoffer, 
b) naturidentiske aromastoffer, 
Udfærdiget i Bruxelles, den 26. februar 1981 c) udgangsmaterialer for fremstilling af aroma­
præparater (kunstige og naturlige), 
d) udgangsmaterialer for fremstilling af naturlige 
aromastoffer, 
e) tilsætningsstoffer, der er nødvendige for at 
fremstille og oplagre aromaer, 
f) produkter, der anvendes til opløsning og for­
tynding af aromaer, 
g) hjælpemidler (f.eks. opløsningsmidler til ek­
straktion), der er nødvendige for at fremstille 
aromaer. 
Rådet skal specificere betingelserne for anvendel­
sen af de stoffer og produkter, der er nævnt i litra 
e), 0 og g).« 
Artikel 10 
2.3. For at yde forbrugerne den nødvendige infor­
mation, ønsker Udvalget, at oplysningen »reprodu­
ceret« eller »kunstigt« altid skal ledsage de aromaer, 
der er bestemt til den endelige forbruger. 
2.4. Udvalget mener, at ordet »naturligt« burde 
kunne anvendes ved mærkningen af bestemte natur­
lige aromapræparater, som udelukkende består af et 
enkelt stof (f.eks. menthol). 
2.5. Det foreslår derfor stk. 2 affattet således: 
»Ordet »naturligt« eller andre ord med stort set 
samme betydning må kun anvendes for aromaer, 
hvis aromagivende bestanddel udelukkende inde­
holder: 
— naturlige aromapræparater; 
— naturlige aromastoffer svarende til den aroma­
givende bestanddel af det aromagivende pro­
dukt eller det levnedsmiddel, hvoraf de er ud­
skilt«. 
Artikel 14 
2.6. Fristerne bør fastlægges under hensyntagen til 
den gradvise gennemførelse af artikel 5, jf. forslaget 
ovenfor. 
Tomas ROSEINGRAVE 
Formand for 
Det økonomiske og sociale Udvalg 
Nr. C 138/44 De Europæiske Fællesskabers Tidende 9. 6. 81 
BILAG 
til Det økonomiske og sociale Udvalgs udtalelse 
Forkastet ændringsforslag 
Følgende ændringsforslag, som blev indgivet i overensstemmelse med forretningsordenens 
bestemmelser, forkastedes under forhandlingerne: 
Side 43, pkt. 2.2. andet afsnit 
Dette afsnit suppleres som anført: 
»Efter den i traktatens artikel 100 fastsatte fremgangsmåde udarbejder Rådet successivt ved 
særdirektiver bestemmelser, der skal gælde for grupper af aromaer, idet man dog begynder 
med de grupper, som udfra et sundhedsmæssigt synspunkt forekommer vigtigst. / den for­
bindelse opføres samtidig de naturlige aromaer, som udvindes af levnedsmidler, under denne 
betegnelse på en positivliste« 
Begrundelse: 
Det må fortsat betvivles, om forbrugernes berettigede interesser tilgodeses med opførelsen af det 
store antal af aromaer på positivlister, selv om også den i den foreliggende udtalelse anbefalede 
successive behandling af aromaer, sammenlignet med Kommissionens forslag, i sig selv må 
betragtes som en virkelig forbedring. 
Der findes i dag i levnedsmiddel- og aromaindustrien allerede henved 4 000 forskellige aroma­
stoffer. Registreringen af dette store antal aromastoffer på grundlag af positivlister er måske nok 
teoretisk gennemførlig, men indebærer store problemer, således som det med al tydelighed fremgår 
af det foreliggende forslag til udtalelse. Ordningen med eksklusive positivlister vil netop i praksis 
umuliggøre den af hensyn til forbrugerne nødvendige kontrol. Man vil således med en kontrol af 
importerede eller indenlandsk producerede varer have gode muligheder for at fastslå, om forbudte 
stoffer er blevet anvendt. Undersøgelsesmyndighederne stilles imidlertid over for en uløselig 
opgave, når de ved kontrol af produkter skal søge efter stoffer som intetsteds er registrerede og kun 
er kendetegnede derved, at de ikke er opført på en positivliste. Undersøgelsesmyndighederne er i 
praksis tvunget til at s«Jge efter noget, som de ikke kan vide, hvad er. Når man imidlertid for at 
beskytte forbrugerne sdger at finde potentielt farlige stoffer, så kunne man lige så godt opføre disse 
stoffer på en negativliste, og bilag 2 i Kommissionens direktivforslag kunne udmærket tjene som 
udgangspunkt. 
Kommissionens direktiv og det foreliggende forslag til udtalelse fra Det økonomiske og sociale 
Udvalg bygger på det princip, at også aromastoffer, i lighed med de i levnedsmiddellovgivningen 
gældende bestemmelser for tilsætningsstoffer i levnedsmidler, skal omfattes af en positivliste. Når 
imidlertid aromastoffer udvindes af levnedsmidler, er de selv levnedsmidler og ikke tilsætnings­
stoffer. Hivs de opføres på en positivliste, ville dette være i strid med de hidtil gældende bestem­
melser i levnedsmiddellovgivningen. 
Der ville imidlertid kun være tale om et formelt problem, hvis man, som det nævntes af Kom­
missionens repræsentant på afdelingens møde, forestillede sig den mulighed, at samtlige af 
levnedsmidler udvundne aromastoffer blev optaget på en positivliste under denne betegnelse. Der 
ville dermed i praksis være fundet en ordning for den langt overvejende del af aromastoffer, og 
dette ville kunne accepteres, også selv om man formelt udvider princippet med positivlister til også 
at omfatte disse aromastoffer. Samtidig ville den overvejende del af alle aromaer være registreret, 
og en i praksis anvendelig ordning ville være tilvejebragt. 
For at illustrere aromastoffernes relativ ringe betydning for den menneskelige ernæring skal 
følgende tal anføres: 
Det samlede levnedsmiddelkonsum per capita anslås i Tyskland til 740 kg. På basis af de i 
Tyskland gældende bestemmelser på levnedsmiddelområdet svarer dette kun til 8,5g aromastoffer 
pr. person om året. Disse fordeler sig igen således: 
6,4 g naturlige 
1,8 g naturidentiske og 
0,3 g kunstige. 
Afstemningsresultat 
12 stemmer for, 63 stemmer imod, 4 undlod at stemme.